СКЫТ.

Архъа гъвгъвара г|вына змам тенгьызта,
Агвадз чхъа апша йъаркашвауа.
Анартыхв, асемчк|а х|г|а хъаг|важьква,
Йыквымшвахуа бажвта йъаг|айуа.

Т|ак|в сазцанда сыг|взачваквак| срыла,
Ашва пшдзак|гьи йаущтта йсх|вауа.
Т|ак|в сг|амг|вайсхында сг|атыц|та аг|вадахьыла,
Спынц|а йтах|ауа, сцри кыт, уфыг|в хъг|аква.

Зны сг|абжьысхында х|урам тбг|а хъвлапныта,
Ажвква рц|ыр быжьква сапхъа йгауа.
Скыт хвыц! Уг|асгвалашват| мчыта,
Йг|асхътаст| уа уыхъвлапын пшдзаква.

Убара сазпшит| сара г|апныта,
Сгвы рызш|ыгъьт| йсцрийу суг|а.
Йг|асхътаст| уа уырхъаква ртыбг|ара,
Х|к|вар чк|вын, х|щаца, х|дзыхь цкьа хъг|аква.

Cгвы утадзап|, йгьсзыгахуам айх|ата,
Йымкъвауата снайуашт| бач|вбара!